Rozhodnutie Komisie
z 3. septembra 1998,
ktorým sa uvádza zoznam národných referenčných laboratórií pre zisťovanie rezíduí
(oznámené pod číslom dokumentu C(1998) 2487)
(Text s významom pre EHP)
(98/536/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 96/23/ES z 29. apríla 1996 o opatreniach na monitorovanie niektorých látok a ich rezíduí v živých zvieratách a živočíšnych výrobkoch, ktorými sa rušia smernice 85/358/EHS a 86/469/EHS a rozhodnutia 89/187/EHS a 91/664/EHS [1], najmä na jej článok 14 ods. 1,
keďže článok 14 ods. 1 smernice 96/23/ES stanovuje, že v každom členskom štáte má byť aspoň jedno národné referenčné laboratórium určené pre zisťovanie niektorých látok a rezíduí tak, aby každé rezíduum, alebo skupina rezíduí nebola pridelená viac ako jednému národnému laboratóriu; keďže v tejto súvislosti môžu členské štáty do 31. decembra 2000 naďalej testovaním toho istého rezídua, alebo skupiny rezíduí poverovať niekoľko národných laboratórií, ktoré určili pred dátumom prijatia tejto smernice;
keďže článok 14 ods. 1 smernice 96/23/ES stanovuje úlohy takýchto národných referenčných laboratórií, pokiaľ ide o zisťovanie rezíduí, a stanovuje, že Komisia má vypracovať zoznam takýchto národných referenčných laboratórií;
keďže príloha tohto rozhodnutia musí byť preskúmaná najneskôr do 31. decembra 2000;
keďže z dôvodov právnej zrozumiteľnosti majú byť zrušené niektoré ustanovenia rozhodnutia Komisie 93/257/EHS z 15. apríla 1993, ktoré stanovuje referenčné metódy a zoznam národných referenčných laboratórií pre zisťovanie rezíduí [2];
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Národné referenčné laboratóriá pre zisťovanie rezíduí určené podľa článku 14 smernice 96/23/ES sú uvedené v zozname prílohy tohto dokumentu.
Článok 2
Článok 4 rozhodnutia 93/257/EHS a jeho príloha sa týmto rušia.
Článok 3
Toto rozhodnutie musí byť preskúmané najneskôr do 31. decembra 2000.
Článok 4
Toto rozhodnutie je adresované členským štátom.
V Bruseli 3. septembra 1998